text: Queixa veïnal pel retard de les obres de Glòries
  Fotos confinament: Teleobjectivitat de barri
  Categoría de nivel principal o raíz: Actualitat del barri	Plaça Les Glories Visto: 1954
  Comunicat de les AV de Glòries
  PROU ENDARREIMENTS AMB EL TRASLLAT DELS ENCANTS, RECLAMEN EL COMPLIMENT DELS TERMINIS ACORDATS
  Les quatre Associacions de Veïns i Veïnes de l'entorn de la plaça de les Glòries(Clot - Camp de l'Arpa, Poblenou, Fort Pienc i Sagrada Família), ens hem assabentat pels mitjans de comunicació de l'endarreriment de l'aprovació per part del Ple de l'Ajuntament del Pla Especial del Encants, a causa que l'actual equip de govern no tindria el recolzament necessari dels partits polítics per a la seva aprovació.
  En aquest escrit volem manifestar la nostra total incomprensió d'aquest fet, ja que el document "Compromís per Glòries" el van signar quasi tots els partits polítics ( PSC, ICV i ERC, partits que en aquelles dates formaven part de l'equip de govern, i CiU). Un document en què, entre d'altres compromisos, hi ha el cronograma en què consten les dates de finalització dels diferents projectes queafecten a les Glòries, entre ells el trasllat dels Encants (que ja té endarreriment), peça clau per poder avançar en la deconstrucció del tambor viari.
  També volem traslladar a tots el partits el nostre malestar, perquè aquest desacord s'hagi manifestat en el darrer moment previ a l'aprovació del Pla Especial, ja sigui perquè els partits de l'equip de govern no hagin sabut ser àgils en consensuar-lo amb la resta dels partits, ja sigui perquè els partits de l'oposició utilitzin el seu recolzament com a moneda de canvi, sense tenir encompte el fet que pot representar un nou endarreriment per al veïnat de l'entorn en quant afectacions de les obres, i que el projecte, compta amb el vist-i-plau dels comerciants, així com globalment amb el de les AVV, tot i que
  també hem presentat diferents al·legacions.
  Fem un crida a la responsabilitat de tots els partits polítics perquè definitivament consensuïn el contingut del Pla Especial, i que els partits de govern posin tots els mitjans perquè els acords dels "Compromís per Glòries" es compleixin en els terminis acordats, i que els partits de l'oposició vetllin perquè així sigui.